Видът и броят на лечебните процедури се избира внимателно след оценка на състоянието на пациента. Особено бързо и адекватно се действа при овладяване на обострени състояния, като сеансите включват предимно електроимпулсна терапия, която да облекчи възпалението на нервните окончания и по този начин да се намалят болката и парализиращите усложнения. На стадий лечение и превенция, процедурите могат да включват: рехабилитация с механични тренажори, кинезитерапия, масаж и лечебна физкултура.